**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

az Önkormányzat tulajdonában lévő bükkzsérci 0129/12 hrsz-ú ingatlan elcserélésére

Martfű Város Önkormányzata Képviselő-testületének

2016. április 28-ai ülésére

Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő- testület!

Végh András egyéni vállalkozó (telephely: 5435. Martfű, Erdő u. 9.) kérelemmel fordult hozzám, mely szerint felajánlja a tulajdonában lévő, martfűi 088/12 hrsz-ú, 1,4 ha nagyságú és 49.89 AK értékű szántó és erdő művelési ágban lévő ingatlanát cserébe az önkormányzatunk tulajdonában lévő bükkzsérci 0129/12 hrsz-ú, 1 ha nagyságú és 8,7 AK értékű rét művelési ágú ingatlanért.

A mező- és erdőgazdasági földek forgalmáról szóló 2013. évi CXXII. törvény 11. § (2) bekezdés c) pontja szerint *„A föld tulajdonjogát a föld fekvése szerint illetékes települési önkormányzat közfoglalkoztatás és szociális földprogram és településfejlesztés céljára szerezheti meg.”*

Önkormányzatunk tervezi az ipari parkba vezető út kiépítését TOP pályázat keretén belül, valamint a 442-es főútra csatlakozó csomópont építését, melynek megvalósítását jelentősen megkönnyítené, ha az önkormányzat tulajdonába kerülne Végh András ingatlana, mivel az az ipari parkba vezető földút mellett helyezkedik el. A földterületek cseréje fenti jogszabálynak megfelelően önkormányzatunk részéről településfejlesztés céljából történne.

Mindkét ingatlanra elkészíttettük az értékbecslést, melyeket Végh András kérelmével együtt előterjesztésemhez mellékelek.

Az értékbecslések szerint a Végh András tulajdonában lévő martfűi 088/12 hrsz-ú ingatlan értéke 63.425,- Ft-tal magasabb, mint az önkormányzat tulajdonában lévő bükkzsérci 0129/12 hrsz-ú ingatlan értéke. Amennyiben a Képviselő –testület a csere mellett dönt, a hatályos jogszabályok értelmében a 63.425,- Ft különbözetet meg kell fizetnünk Végh András számára.

2016. április 8-án kelt levelében- melyet előterjesztésemhez mellékeltem- Vasas Benedek, 3414. Bükkzsérc, Ady E. u. 3. szám alatti lakos vételi ajánlatot tett az önkormányzat tulajdonában lévő földterületre, mint helyben lakó szomszéd.

Önkormányzatunknak nem áll érdekében a bükkzsérci ingatlan eladása, de a csere hozzájárul az önkormányzat településfejlesztési céljainak megvalósításához.

Az ingatlanok cseréjére vonatkozó szerződés előterjesztésem további melléklete.

Kérem előterjesztésem megtárgyalását és az alábbi határozati javaslat elfogadását.

Határozati javaslat:

……. /2016.(…….) határozat

az Önkormányzat tulajdonában lévő bükkzsérci 0129/12 hrsz-ú ingatlan elcseréléséről

Martfű Város Önkormányzata Képviselő-testülete megtárgyalta az Önkormányzat tulajdonában lévő bükkzsérci 0129/12 hrsz-ú ingatlan elcserélésére vonatkozó előterjesztést és az alábbiak szerint döntött:

Martfű Város Önkormányzata Képviselő-testülete elcseréli az önkormányzat tulajdonában lévő bükkzsérci 0129/12 hrsz-ú, 1 ha nagyságú és 8,7 AK értékű rét művelési ágú ingatlanát, a Végh András tulajdonában lévő, martfűi 088/12 hrsz-ú, 1,4 ha nagyságú és 49.89 AK értékű szántó és erdő művelési ágú ingatlanért, településfejlesztési céljainak megvalósításához.

A Képviselő- testület a martfűi 088/12 hrsz-ú ingatlan értékbecslésének megfelelően, 63.425,- Ft értékkülönbözetet megfizet Végh András számára, melyet 2016. évi költségvetésének általános tartalékkerete terhére biztosít.

A Képviselő-testület felhatalmazza a polgármestert az e határozat melléklete szerinti csere szerződés aláírására, valamint az értékkülönbözet megfizetésére.

Erről értesülnek:

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Végh András 5435. Martfű, Erdő u. 9.

4. Pénzügyi és Adóügyi Iroda

5. Városfejlesztési és Üzemeltetési Iroda

6. Irattár

Martfű, 2016. április 16.

 Dr. Papp Antal

 polgármester

Látta: Szász Éva jegyző